Ședința Colegiului procurorilor generali din cadrul Ministerului Public

**17 mai 2019**

**COMUNICAT**

**Biroul de informare şi relaţii publice din cadrul Parchetului de pe lângă Înalta Curte de Casaţie şi Justiţie este abilitat să aducă la cunoștința publicului următoarele:**

În cursul zilei de 16 mai 2019,  la sediul Parchetului de pe lângă Înalta Curte de Casație și Justiție s-a desfășurat prima ședință a Colegiului procurorilor generali din cadrul Ministerului Public, structură consultativă a procurorului general al Parchetului de pe lângă Înalta Curte de Casație și Justiție înființată la data de 10 mai 2019.

La lucrările ședintei au participat și doamna Ana Birchall, ministru al justiției interimar, viceprim-ministru pentru implementarea parteneriatelor strategice ale României, domnul Nicolae Andrei Solomon, vicepreședintele Consiliului Superior al Magistraturii și domnii Codruț Olaru, Cristian Mihai Ban și Florin Deac, membri ai Secției pentru procurori din cadrul Consiliului Superior al Magistraturii.

Din partea Parchetului de pe lângă Înalta Curte de Casație și Justiție au participat domnul Dimitrie Bogdan Licu, procuror general, doamna Laura Oprean, prim adjunct al procurorului general și doamna Cornelia Adriana Șandru, consilier al procurorului general.

În cadrul întâlnirii au fost discutate cele mai importante probleme organizatorice și administrative ale Ministerului Public.